El Luís

**Luís Salazar Barull**, nado na Coruña en 1948 e coñecido como ***El Luis***, é un cantante e compositor español, cuxo estilo corresponde á fusión entre flamenco, soul e rock que se iniciou a mediados dos anos 1970. Os discos da súa época dourada son *El Luis*, *Solo* (1978) e *Gitano Soul*, todos eles elepés de CBS, de cuxa produción encargouse José Luis de Carlos, Moito máis tarde gravou *Vis a Vis * para un pequeno selo independente chamado PRODUCIÓNS AR S.L.

## Traxectoria
Inmigrou a Arxentina, durante un período de quince anos, por esa razón alcumábano *Luis el argentino*, tamén *El gitano argentino o aire* ou máis concisamente como *El Luis*. Foi naquelas terras onde se iniciou como cantante flamenco para regresar a España xa ventiañeiro. Unha vida algo irregular levouno a ingresar no madrileño cárcere de Carabanchel, por tráfico de drogas, e nesa aquela época afiliouse á Igrexa Evanxelista. Ao saír do cárcere, o seu momento xa pasara e o pouco que se sabe del dende entón é que chegou a publicar unha casete de flamenco para consumo de bares de estrada e que fixou a súa residencia en México.

## Obra
### Primeiros Anos 
A produción musical de *El Luis* cínguese a tres álbums na súa etapa dourada e a un último disco, a principios dos noventa. O seu primeiro elepé ''El Luis', chegou a ser disco de ouro e foi o que mellor se vendeu. O sinxelo que obtivo maior difusión titulábase *Yo te lo digo cantando*, canción que, á fin e ao cabo, se convertería na máis coñecida de toda a súa discografía. Outras dúas tiveron tamén boa acollida por parte do público: *Pero que triste es llorar y llorar * e *Beibe, no huyas más*.

No segundo álbum, ***Solo***, máis revolucionario e roqueiro que o anterior, colaboraron nos arranxos Eduardo Leyva e Johnny Galvao. A destacar un soul-rock xitano, ***Libertad***, uns curiosos *Tangos Árabes * e *Tangos Galegos*, e a combinación do dramatismo xitano e da música árabe en ***Llorando***.

Froito do tempo que pasou no cárcere, foron unhas cancións carcerarias impregnadas de misticismo que formaron o seu terceiro álbum, *Gitano Soul*, *Oh, Libertad * que tiña acento gospel, *No me abandones, Señor*, *Soy Feliz* ou *Perdóname mi vida*. *Gitano Soul* foi un álbum gravado entre Madrid e Nova York, con músicos de raza negra e arranxos de Dave Thomas que por entón tocaba o baixo con Manzanita.

Ademais compuso para outros artistas como Las Grecas, Los Chichos e para o seu irmán Antonio Barrull máis coñecido como "Zíngaro".

### Últimos anos 
Despois o seu traballo foi diluído, despois dunha curta carreira en 1991 *Vis a Vis* para a Producciones AR SL, un selo independente de propiedade dun ex-executivo da CBS, Alfonso Corral, especializado en manter a chama do flamenco con artistas pop como Camela, Alazán e El Luís.

## Discografía 
### Discos 
*El Luis (1976) Ref. CBS S-81336 
*Solo (1978) Ref. Epic EPC-83107 
*Gitano Soul (1981) Ref. Epic EPC-85251 
*Vis a vis (1991) Ref. A.R. 40.2042

### Singles 
* *Yo te lo digo cantando*
* *Beibe, no huyas más*
* *Pero qué es triste llorar y llorar*
* *Solo*
* *Llorando*
* *Oh, Libertad*

### Recompilacións 
*Yo te lo digo cantando (2000)
*Todas sus grabaciones (1976-1991) (2002)

## Véxase tamén
### Ligazóns externas 
*El Arte de Vivir el Flamenco